આ કેસથી એ સાબિત થાય છે કે લોકો જાગરૂક રહે તો ગમે અવી સમસ્યાનું નિરાકરણ આવી શકે છે એમ જણાવતાં ફ્લૅન્ક રોડ સિટિઝન્સ ફોરમના કાર્યકર ગૌરાંગ દામાણીએ મિડ-ડે LOCALને કહ્યું હતું કે ‘જેવો કોર્ટે તેલંગ રોડ પરથી ચોકી હટાવવાનો ચુકાદો આપ્યો કે તરત જ અમને ખબર પડી કે સુધરાઈ આ ચોકી ષણ્મુખાનંદ હૉલની બહાર લાવવાનો નર્ણિય લઈ રહી છે. તરત જ ૨૦૧૨માં અમારા અસોસિએશને કોર્ટમાં જનહિતની અરજી ફાઇલ કરી હતી, જેમાં ચોકી રહેઠાણ વિસ્તારની બહાર જ હોવી જોઈએ એવી માગણી કરી હતી. અમારી સમયસરની જાગરૂકતાને કારણે ચોકી તેલંગ રોડથી ષણ્મુખાનંદ હૉલ પાસે આવતાં અટકી ગઈ હતી અને વડાલાના રફી કિડવાઈ રોડ પર જ્યાં નથી સ્લમ કે નથી બિલ્ડિંગો એ વિસ્તારમાં શિફ્ટ કરવાનો કોર્ટે ચુકાદો આપ્યો હતો, જેને સુધરાઈએ મને-કમને પણ સ્વીકાયોર્ હતો. ઑક્ટોબર ૨૦૧૩ના કોર્ટના ચુકાદા પછી સુધરાઈ આ કાર્યવાહી ખૂબ જ સ્લો કરી રહી હતી, પણ અમે હાથ જોડીને ન બેસતાં આખરે ડિસેમ્બર મહિનાના અંતમાં સુધરાઈ ચોકી વડાલામાં શરૂ કરશે.’